ai4bharat/Pralekha huggingface dataset:
संघ लोक सेवा आयोग
यूपीएससी के नवनियुक्त चेयरमैन प्रो.  प्रदीप जोशी ने केन्द्रीय मंत्री डॉ. जितेंद्र सिंह से की औपचारिक मुलाकात
संघ लोक सेवा आयोग  के नवनियुक्त चेयरमैन प्रो.  प्रदीप कुमार जोशी ने आज केन्द्रीय उत्तर पूर्व क्षेत्र विकास  राज्य मंत्री , पीएमओ, कार्मिक, लोक शिकायत, पेंशन, परमाणु ऊर्जा एवं अंतरिक्ष राज्य मंत्री डॉ. जितेंद्र सिंह से शिष्टाचारवश भेंट की।
यह शुक्रवार को प्रतिष्ठित आयोग के प्रमुख के रूप में कार्यालय में पदभार ग्रहण करने के बाद जोशी की केन्द्रीय मंत्री के साथ पहली मुलाकात थी।
गौरतलब है कि प्रो. जोशी उत्कृष्ट कार्यकाल के साथ एक प्रमुख शिक्षाविद रहे हैं,जो नेशनल इंस्टीट्यूट ऑफ एजुकेशनल प्लानिंग एंड एडमिनिस्ट्रेशन  के निदेशक, छत्तीसगढ़ लोक सेवा आयोग के चेयरमैन और मध्य प्रदेश लोक सेवा आयोग के चेयरमैन सहित कई प्रमुख पदों पर रहे हैं। प्रतिष्ठित शिक्षाविद् और शोधकर्ता होने के साथ ही उनके पास विभिन्न विश्वविद्यालयों और राष्ट्रीय संस्थानों में शिक्षण का 28 वर्ष का अनुभव है। उन्होंने कानपुर विश्वविद्यालय से 1981 में वाणिज्य में पीएचडी की डिग्री हासिल की थी।
यूपीएससी के चेयरमैन के रूप में सफल और उत्पादक कार्यकाल के लिए शुभकामनाएं देते हुए डॉ. जितेंद्र सिंह ने विश्वास प्रकट किया कि प्रो. जोशी की शैक्षणिक पृष्ठभूमि वाली और उनके जैसी विद्वान शख्सियत की सेवाएं आयोग के कामकाज पर सकारात्मक प्रभाव डालने में सहायक होंगी।
पंचायती राज मंत्रालय
केंद्रीय राज्य मंत्री, पंचायती राज, श्री कपिल मोरेश्वर पाटील, 12 अगस्त, 2022 को ‘हर घर तिरंगा’कार्यक्रम के तहत ‘आजादी का अमृत महोत्सव’के भाग के रूप में आगा खां पैलेस और मेहता नेचर क्योर क्लिनिक , पुणे में राष्ट्रीय ध्वज फहराएंगे
केंद्रीय राज्य मंत्री, पंचायती राज, श्री कपिल मोरेश्वर पाटील, ‘आजादी का अमृत महोत्सव’  के भाग के रूप में "हर घर तिरंगा”अभियान कार्यक्रम के देशभक्ति अभियान के तहत हमारी आजादी के 75 साल के स्मरणोत्सव के लिए 12 अगस्त, 2022 को ऐतिहासिक स्मारक आगा खां पैलेस और डॉ. मेहता नेचर क्योर क्लिनिक , पुणे का दौरा करेंगे तथा राष्ट्रीय ध्वज फहराएंगे। इस अवसर पर वह स्वतंत्रता सेनानियों, उनके परिवारों और शहीदों के परिवारों को सम्मानित करेंगे एवं दोनों ऐतिहासिक स्थानों पर स्वतंत्रता आंदोलन के नायकों को श्रद्धांजलि अर्पित करेंगे|
आजादी का अमृत महोत्सव  उत्सव के आयोजन के एक भाग के रूप में यह निर्णय लिया गया है कि हर घर तिरंगा अभियान कार्यक्रम के लिए 11 से 15 अगस्त, 2022 तक विभिन्न गणमान्य व्यक्तियों द्वारा स्वतंत्रता संग्राम से जुड़े लगभग 400 स्थानों का दौरा किया जाएगा। संस्कृति मंत्रालय द्वारा इन 400 ऐतिहासिक स्थानों में आगा खां पैलेस, पुणे और डॉ. मेहता नेचर क्योर क्लिनिक , पुणे को भी शामिल किया गया है। इस कार्यक्रम में 500 से अधिक प्रतिभागियों के साथ सांसद एवं विधान सभा सदस्य और अन्य स्थानीय नेताओं और गणमान्य व्यक्तियों के भाग लेने की उम्मीद है।
स्वतंत्रता आंदोलन के दौरान महात्मा गांधी जी, उनकी पत्नी श्रीमती कस्तूरबा गांधी जी, सचिव महादेवभाई देसाई, साथ ही मीराबेन, प्यारेलाल नायर, सरोजिनी नायडू और डॉ सुशीला नायर 9 अगस्त, 1942 से 6 मई, 1944 तक पुणे में आगा खान पैलेस में कैद रहे, अतः भारत के स्वतंत्रता आंदोलन के इतिहास में इस स्थान का विशिष्ट महत्त्व रहा है। इस स्थान पर कस्तूरबा गांधी और महादेवभाई देसाई की मृत्यु के कारण, यह स्थान गांधीजी के बहुत करीब था। कस्तूरबा गांधी और महादेवभाई की समाधि मुख्य महल के पीछे एक बगीचे में हैं। यह अब गांधी राष्ट्रीय स्मारक सोसाइटी के मुख्यालय के रूप में कार्य करता है, जहां 'खादी' बनाना एक प्रमुख गतिविधि है।
राष्ट्रीय प्राकृतिक चिकित्सा संस्थान  "बापू भवन" नामक एक ऐतिहासिक स्थान पर स्थित है, जिसे पुणे, महाराष्ट्र में स्वर्गीय डॉ दिनशॉ के मेहता द्वारा "प्राकृतिक चिकित्सालय और आरोग्य आश्रम" के रूप में चलाया गया था। वर्ष 1945 और 1947 के बीच, गांधी जी ने सात बार एनआईएन का दौरा किया और 156 दिनों तक यहाँ रहे। संस्थान में 1945 में अखिल भारतीय प्राकृतिक चिकित्सा फाउंडेशन ट्रस्ट की स्थापना हुई और गांधीजी इसके अध्यक्ष बने। हालांकि एनआईएन 22-12-1986 को अस्तित्व में आया, लेकिन संस्थान के साथ महात्मा गांधी की विरासत ने इसे प्राकृतिक चिकित्सा के क्षेत्र में विशिष्ट महत्त्व प्रदान किया। एक शीर्ष संस्थान के रूप में, एनआईएन प्राकृतिक चिकित्सा विश्वविद्यालय बनने के उद्देश्य से निरंतर प्रगति कर रहा है - जो कि अखिल भारतीय प्राकृतिक चिकित्सा फाउंडेशन ट्रस्ट बनाने में महात्मा गांधी के मुख्य उद्देश्यों में से एक था।
सूचना और प्रसारण मंत्रालय
प्रसार भारती के साथ मनाएं नवरात्रि
त्योहारों के मौसम के लिए विशेष कार्यक्रम, लाइव कवरेज और बहुत कुछ की तैयारी
लोगों के नवरात्रि का जश्न मनाने के लिए तैयार होने के साथ त्योहारों के मौसम की शुरुआत के उपलक्ष्य में, प्रसार भारती नेटवर्क आपके लिए विशेष कार्यक्रम, लाइव कवरेज और उत्सव के मूड को बढ़ाने के लिए बहुत कुछ ला रहा है। आपके जश्न का हिस्सा बनने के लिए दूरदर्शन और आकाशवाणी बहुत सारी आकर्षक सामग्री- भक्ति और मनोरंजन- का प्रसारण करेंगे।
पूरी नवरात्रि के दौरान, दूरदर्शन आपके लिए देश भर के विभिन्न स्थानों से दुर्गा पूजा एवं आरती का सीधा प्रसारण करेगा। इनमें कोलकाता के प्रसिद्ध 'महालया' और तिरुपति के श्री वेंकटेश्वर स्वामी नवरात्रि ब्रह्मोत्सवम शामिल हैं। आप दूरदर्शन पर अयोध्या में होने वाली अयोध्या की रामलीला को लाइव भी देख सकते हैं। छह से 15 अक्टूबर तक डीडी नेशनल पर रामचरितमानस के रोजाना दो एपिसोड भी दिखाए जाएंगे।
दूरदर्शन पर नवरात्रि के विशेष कार्यक्रमों की सूची:
|
|
कार्यक्रम का नाम
|
|
अवधि
|
|
समय
|
|
आरती–छतरपुर मंदिर से सीधा प्रसारण
|
|
06 से 15 अक्टूबर, 2021
|
|
सुबह छह बजे
|
|
आरती-झंडेवालान मंदिर से सीधा प्रसारण
|
|
06 से 15 अक्टूबर, 2021
|
|
सुबह साढ़े छह बजे
|
|
कोलकाता के महालया से
|
|
06 अक्टूबर, 2021 को
|
|
सुबह सात बजे से आठ बजे तक
|
|
कनक दुर्गा देवी की कुमकुम पूजा और अलंकारम - विजयवाड़ा से सीधा प्रसारण
|
|
07 से 11 अक्टूबर, 2021
|
|
सुबह सात बजे
|
|
कोलकाता से दुर्गा पूजा का सीधा प्रसारण
|
|
12 से 15 अक्टूबर, 2021
|
|
सुबह साढ़े छह बजे से आठ बजे तक
|
|
रामचरितमानस – दो ऐपिसोड
|
|
06 से 15 अक्टूबर, 2021
|
|
सुबह आठ बजे
|
|
श्री वेंकटेश्वर स्वामी नवरात्रि ब्रह्मोत्सवम - तिरुपति से सीधा प्रसारण
|
|
08 से 15 अक्टूबर, 2021
|
|
सुबह नौ बजे
|
|
रामचरितमानस – दो ऐपिसोड
|
|
06 से 15 अक्टूबर, 2021
|
|
दोपहर दो बजे
|
|
झंडेवालान और छतरपुर मंदिर की प्रात:कालीन आरती का दोबारा प्रसारण
|
|
06 से 15 अक्टूबर, 2021
|
|
दोपहर तीन बजे
|
|
दुर्गोत्सव के अवसर पर फीचर फिल्में
|
|
08 से 15 अक्टूबर, 2021
|
|
शाम चार बजे
|
|
अयोध्या की रामलीला- अयोध्या से सीधा प्रसारण
|
|
06 से 15 अक्टूबर, 2021
|
|
शाम सात बजे से रात दस बजे तक
पूरे देश में आकाशवाणी का विशाल नेटवर्क विभिन्न स्थानों से विभिन्न नवरात्रि विशेष कवरेज और कार्यक्रमों का प्रसारण करेगा। महालया के अवसर पर छह अक्टूबर को विशेष कार्यक्रम 'महिषासुर मर्दिनी' का प्रसारण हिन्दी/संस्कृत में सुबह चार बजे से शाम साढ़े पांच बजे तक इंद्रप्रस्थ, एफएम गोल्ड और आकाशवाणी लाइव न्यूज 247 पर किया जाएगा। 'महिषासुर मर्दिनी' का बांग्ला संस्करण एफएम रेनबो नेटवर्क और राजधानी चैनल पर प्रसारित किया जाएगा।
आकाशवाणी और दूरदर्शन की ये सभी ऑडियो-विजुअल सामग्री प्रसार भारती के न्यूज ऑन ए आई आर ऐप पर उपलब्ध होगी और हमारे यूट्यूब चैनलों पर भी लाइव-स्ट्रीम की जाएगी।
न्यूज ऑन ए आई आर ऐप डाउनलोड करने के लिए नीचे दिए गए क्यूआर कोड को स्कैन करें। इसके माध्यम से दूरदर्शन और आकाशवाणी पर नवरात्रि से संबंधित सभी कार्यक्रमों और कवरेज को एक ही जगह पर देखा जा सकता है।
रक्षा मंत्रालय
भारत-कजाकिस्तान संयुक्त अभ्यास काजिंद- 21- समापन समारोह की प्रेस विज्ञप्ति
भारत-कजाकिस्तान संयुक्त प्रशिक्षण अभ्यास का 5वां संस्करण, अभ्यास काजिंद-21 आज 12 दिनों तक परस्पर अभ्यास के बाद ट्रेनिंग नोड, आइशा बीबी, कजाकिस्तान में संपन्न हुआ।
31 अगस्त 2021 को शुरू हुए संयुक्त अभ्यास में, प्रशिक्षण शहरी परिदृश्य में काउंटर इंसर्जेंसी / काउंटर टेररिज्म ऑपरेशंस के साथ-साथ हथियारों पर कौशल विशेषज्ञता साझा करने पर केंद्रित था। इस अभ्यास ने दोनों सेनाओं के सैनिकों को हमेशा के लिए पेशेवर और सामाजिक तौर पर करीबी को बढ़ावा देने का अवसर प्रदान किया।
गहन सैन्य प्रशिक्षण के बाद दोनों सेनाओं ने सत्यापन अभ्यास के दौरान आतंकवादी समूहों पर अपनी युद्ध शक्ति और प्रभुत्व का प्रदर्शन करते हुए संयुक्त अभ्यास का समापन किया। समापन समारोह में दोनों देशों के अनूठे पारंपरिक संबंध के साथ अपार प्रतिभा का प्रदर्शन किया गया। वरिष्ठ अधिकारियों ने अभ्यास के पेशेवर आचरण के प्रति अपनी संतुष्टि और प्रशंसा व्यक्त की।
अभ्यास के दौरान उत्पन्न सौहार्द, टीम भावना और सद्भावना भविष्य में दोनों देशों के सशस्त्र बलों के बीच संबंधों को मजबूत करने में एक लंबा रास्ता तय करेगी।
गृह मंत्रालय
केन्द्रीय गृह एवं सहकारिता मंत्री श्री अमित शाह ने पूर्व प्रधानमंत्री भारत रत्न श्रद्धेय अटल बिहारी वाजपेयी जी की जयंती पर नई दिल्ली में 'सदैव अटल' स्मृति स्थल जाकर श्रद्धा सुमन अर्पित किये
अटल जी की देशभक्ति, कर्तव्यनिष्ठा व समर्पण से हमें सदैव राष्ट्रसेवा की प्रेरणा मिलती रहेगी
भारतीय राजनीति के शिखर स्तंभ अटल जी का जीवन देश को पुनः परम वैभव पर ले जाने में समर्पित रहा
उन्होंने विकास व सुशासन के नये युग की नींव रख अपने नेतृत्व से दुनिया को भारत के सामर्थ्य से परिचित कराया और जनता में राष्ट्रगौरव का भाव जगाया
आज अटल जी की जयंती पर उन्हें कोटिशः नमन
केन्द्रीय गृह एवं सहकारिता मंत्री श्री अमित शाह ने पूर्व प्रधानमंत्री भारत रत्न श्रद्धेय अटल बिहारी वाजपेयी जी की जयंती के अवसर पर नई दिल्ली में 'सदैव अटल' स्मृति स्थल जाकर श्रद्धा सुमन अर्पित किये।
अपने ट्वीट्स में श्री अमित शाह ने कहा कि अटल जी की देशभक्ति, कर्तव्यनिष्ठा व समर्पण से हमें सदैव राष्ट्रसेवा की प्रेरणा मिलती रहेगी।
केन्द्रीय गृह एवं सहकारिता मंत्री ने कहा कि भारतीय राजनीति के शिखर स्तंभ अटल जी का जीवन देश को पुनः परम वैभव पर ले जाने में समर्पित रहा।उन्होंने विकास व सुशासन के नये युग की नींव रख अपने नेतृत्व से दुनिया को भारत के सामर्थ्य से परिचित कराया और जनता में राष्ट्रगौरव का भाव जगाया।आज अटल जी की जयंती पर उन्हें कोटिशः नमन।
उप राष्ट्रपति सचिवालय
उपराष्ट्रपति ने चंद्रयान-3 की सफल लैंडिंग के अवसर पर इसरो को बधाई दी
उपराष्ट्रपति ने इस अभूतपूर्व उपलब्धि को अंतरिक्ष अन्वेषण के क्षेत्र में बड़ी छलांग करार दिया
“यह ऐतिहासिक उपलब्धि भारत के उत्थान का संकेत है” - उपराष्ट्रपति
उपराष्ट्रपति श्री जगदीप धनखड़ ने चंद्रमा के दक्षिणी ध्रुव पर चंद्रयान-3 की सफल लैंडिंग पर भारतीय अंतरिक्ष अनुसंधान संगठन  और समस्त भारतवासियों को हार्दिक बधाई दी है।
चंद्रयान-3 की सफल लैंडिंग के साथ ही भारत चंद्रमा की सतह पर सॉफ्ट लैंडिंग करने वाला चौथा देश बन गया है और चंद्रमा के दक्षिणी ध्रुव पर ऐसा प्रयास करने वाला पहला देश बन गया है। इस उपलब्धि की परिकल्पना भविष्य के लैंडिंग मिशनों और ग्रहों के अन्वेषण के लिए हासिल की जाने वाली अन्य तकनीकी प्रगति के अग्रदूत के रूप में की गई है।
एक्स पर अपने सिलसिलेवार पोस्ट में उपराष्ट्रपति ने इस अभूतपूर्व उपलब्धि को “भारत के लिए एक ऐतिहासिक क्षण तथा अंतरिक्ष अन्वेषण के क्षेत्र में बड़ी छलांग” करार दिया और इसे हमारे वैज्ञानिक कौशल एवं अटल दृढ़ संकल्प का प्रमाण बताया। उन्होंने जोर देकर कहा, "अंतरिक्ष प्रौद्योगिकी को आगे बढ़ाने के प्रति हमारे देश की प्रतिबद्धता ने हमें विश्व में अग्रणी बनने के लिए प्रेरित किया है।"
हमारे वैज्ञानिक समुदाय को अटूट समर्थन प्रदान करने के लिए देश के दूरदर्शी नेतृत्व की सराहना करते हुए श्री धनखड़ ने कहा कि यह ऐतिहासिक उपलब्धि भारत के उत्थान का संकेत है!
चंद्रयान-3 की स्वीकृत लागत, 250 करोड़ रु. , 2014 की साइंस-फिक्शन फिल्म 'इंटरस्टेलर' के बजट से काफी कम है। भारत के पिछले प्रयास चंद्रयान-2 ने भी मिशन के अधिकांश उद्देश्यों को पूरा करते हुए 98 प्रतिशत सफलता हासिल की, हालांकि लैंडर मॉड्यूल के अंतिम चरण के प्रदर्शन में कुछ अप्रत्याशित बदलावों के कारण चंद्रयान-2 के टचडाउन के समय वेग काफी अधिक हो गया। पिछले अनुभव के आधार पर इसरो ने चंद्रयान-3 में सभी प्रकार की आपात स्थितियों के लिए योजना बनाई, जिसकी बदौलत दक्षिणी ध्रुव पर सटीक लैंडिंग संभव हो सकी।
श्री धनखड़ ने कहा कि विक्रम की सॉफ्ट लैंडिंग ने साबित कर दिया है कि “21वीं सदी भारत की है।”
एमजी/एमएस/आरपी/आरके/वाईबी
(Visitor Counter : 184
रक्षा मंत्रालय
संजीव किशोर ने आयुध  के नए महानिदेशक का पदभार संभाला
भारतीय आयुध निर्माणी सेवा  के 1985 बैच के अधिकारी श्री संजीव किशोर ने श्री एम के ग्रैग की सेवानिवृत्ति पर दिनांक 01-10-2022 से महानिदेशक आयुध  के रूप में पदभार ग्रहण किया है। डीजीओ  का कार्यभार संभालने से पहले श्री किशोर आयुध निदेशालय , कोलकाता में अतिरिक्त महानिदेशक आयुध थे।
श्री किशोर ने 2021 में भारत सरकार द्वारा गठित सात नए डीपीएसयू में से एक, बख्तरबंद वाहन निगम लिमिटेड  के पहले सीएमडी सहित कई वरिष्ठ पदों पर कार्य किया है। उन्होंने कारखानों के बख्तरबंद समूह को सरकारी विभाग से निगम में सुचारू रूप से स्थानांतरित करना सुनिश्चित किया है। एवीएनएल ने उनके नेतृत्व में अपने कामकाज के पहले छह महीनों में लाभ दर्ज किया।
श्री किशोर सीएमडी की नियुक्ति से पूर्व हेवी व्हीकल्स फैक्ट्री  अवाडी के वरिष्ठ महाप्रबंधक और ऑप्टो इलेक्ट्रॉनिक्स फैक्ट्री , देहरादून के महाप्रबंधक के पद पर भी कार्यरत थे।
श्री किशोर ने विविध भूमिकाओं और विविध तकनीकी वातावरण में कार्य किया है। रक्षा उत्पादन बढ़ाने के लिए उनकी मेधावी सेवाओं के लिए उन्हें संतू सहाने मेमोरियल शील्ड और आयुध भूषण पुरस्कार से सम्मानित किया गया है।
प्रधानमंत्री कार्यालय
प्रधानमंत्री ने लोगों से नमो ऐप पर 24 अप्रैल के ‘मन की बात’ पर आधारित दो क्विज में भाग लेने का आग्रह किया
प्रधानमंत्री श्री नरेन्द्र मोदी ने लोगों से नमो ऐप पर 24 अप्रैल के ‘मन की बात’ कार्यक्रम पर आधारित दो क्विज में भाग लेने का आग्रह किया है। श्री मोदी ने क्विज का लिंक भी साझा किया है जिसके माध्यम से लोग दोनों क्विज में भाग ले सकते हैं।
प्रधानमंत्री ने ट्वीट किया;
इस बार, नमो ऐप पर कल के #मनकीबात पर आधारित एक नहीं बल्कि दो क्विज हैं।
उनमें से एक क्विज पूरे कार्यक्रम के बारे में है और दूसरा भारत के विभिन्न संग्रहालयों के बारे में है। दोनों में भाग लें।
narendramodi.in/museumquiz
narendramodi.in/mkbquiz
सूचना और प्रसारण मंत्रालय
श्री हरदीप सिंह पुरी के साथ श्री प्रकाश जावडेकर ने ‘पीएम मोदी और सिखों के साथ उनकी सरकार के विशेष संबंध’ पुस्तक का विमोचन किया
केंद्रीय सूचना और प्रसारण मंत्री श्री प्रकाश जावडेकर ने आज केंद्रीय नागरिक उड्डयन और आवास एवं शहरी मामलों के मंत्री श्री हरदीप सिंह पुरी के साथ एक पुस्तिका ‘पीएम मोदी और सिखों के साथ उनकी सरकार के विशेष संबंध’ का विमोचन किया। इस पुस्तक को तीन भाषाओं हिंदी, पंजाबी और अंग्रेजी में जारी किया गया।
इस पुस्तक के विमोचन के दौरान श्री हरदीप सिंह पुरी ने इस पुस्तक को लाने के लिए श्री जावडेकर और सूचना एवं प्रसारण मंत्रालय को बधाई दी। श्री पुरी ने श्री गुरु नानक देव जी की 550वीं जयंती मनाने के लिए एक साल पहले लिए गए पथ-प्रदर्शक फैसलों को सूचीबद्ध किया, जिसमें आज जारी की गई पुस्तिका शामिल है।
उन फैसलों की जानकारी देते हुए मंत्री ने कहा कि यूनाइटेड किंगडम और कनाडा के एक विश्वविद्यालय में गुरु नानक देव जी की शिक्षाओं पर एक चेयर स्थापित करने का निर्णय लिया गया था और कनाडा में इसे स्थापित करने के लिए बातचीत चल रही है। उन्होंने बताया कि जो भी निर्णय लिए गए हैं, उन्हें रिकॉर्ड समय में लागू भी किया गया है। श्री पुरी ने प्रधानमंत्री को व्यक्तिगत रूप से छोटी व्यवस्थाओं की देखरेख करने और व्यक्तिगत रूप से करतारपुर कॉरिडोर के लिए पहला जत्था भेजने का श्रेय दिया।
अन्य महत्वपूर्ण निर्णयों के बीचकेंद्रीय मंत्री ने श्री हरमंदिर साहिब में लंगर, एफसीआरए पंजीकरण पर कोई कराधान नहीं करने के निर्णय पर प्रकाश डाला,जिससे कि सिख समुदाय की मांग के अनुसार वैश्विक संगत भागीदारी संभव हो सके और ‘ब्लैकलिस्ट’का संशोधन किया जा सके।
मंत्री ने सतत विकास और महिला सशक्तिकरण पर गुरु नानक देव जी की शिक्षाओं के बारे में केंद्र सरकार की प्रतिबद्धता को दोहराया और कहा कि गुरु महाराज की शिक्षाओं को सरकार के एजेंडे में शामिल किया गया है।
सूचना और प्रसारण मंत्रालय के सचिव श्री अमित खरे भी इस अवसर पर उपस्थित थे। सूचना और प्रसारण मंत्रालय के अधीन ब्यूरो ऑफ़ आउटरीच कम्युनिकेशन द्वारा तैयार यह पुस्तिका श्री गुरु नानक देव जी की जयंती के अवसर पर जारी की गई है।
इस पुस्तक को नीचे दिए गए लिंक के जरिए पढ़ा जा सकता है।
https://static.pib.gov.in/WriteReadData/userfiles/English.pdf
आईएफएससी प्राधिकरण
पूंजी बाजार उत्पादों और सेवाओं के वितरण के लिए नियामक ढांचा
अंतर्राष्ट्रीय वित्तीय सेवा केंद्र प्राधिकरण  ने अंतर्राष्ट्रीय वित्तीय सेवा केंद्र  में वित्तीय उत्पादों, वित्तीय सेवाओं और वित्तीय संस्थानों को विकसित करने और विनियमित करने के अपने जनादेश को आगे बढ़ाते हुए आईएफएससीए  विनियम, 2021 के तहत पूंजी बाजार उत्पादों और सेवाओं के वितरण के लिए नियामक ढांचे को अधिसूचित किया है।
पूंजी बाजार उत्पादों और सेवाओं के वितरण में वितरकों द्वारा निभाई गई महत्वपूर्ण भूमिका को महत्व देते हुए, वितरण गतिविधियों के लिए एक नियामक ढांचा निर्दिष्ट किया गया है। इसके अलावा, एक वैश्विक वित्तीय केंद्र के एकीकृत नियामक के रूप में, आईएफएससीए ने पंजीकृत वितरकों को आईएफएससी से वैश्विक वितरण करने और विभिन्न क्षेत्राधिकारों में ग्राहकों को अपनी सेवाएं प्रदान करने में सक्षम बनाया है। यह ढांचा ग्राहकों के हितों की रक्षा के लिए, पात्रता संबंधी विभिन्न जरूरतों, विज्ञापन कोड सहित एक विस्तृत आचार संहिता, अन्य दायित्वों, विभिन्न अनुमत गतिविधियों, आईएफएससी में जारीकर्ताओं और सेवा प्रदाताओं की जिम्मेदारियों आदि के लिए प्रदान करता है।
इस ढांचे की मुख्य विशेषताएं इस प्रकार हैं:
1. वितरक निम्नलिखित का वितरण कर सकते हैं:
ए. पूंजी बाजार उत्पाद - जिसमें प्रतिभूति अनुबंध  अधिनियम, 1956 के तहत कवर की गई प्रतिभूतियों का एक विस्तृत समूह शामिल है।
बी. पूंजी बाजार सेवाएं - जिसमें पोर्टफोलियो प्रबंधन सेवाएं और निवेश सलाहकार सेवाएं शामिल हैं।
2. जबकि वितरक "जागरूक निवेशकों" को अपनी सेवाओं की पेशकश कर सकते हैं और उन्हें उत्पादों और सेवाओं का एक विस्तृत समूह वितरित कर सकते हैं, अन्य निवेशकों को वितरण उच्च स्तर के परिश्रम और उत्पादों और सेवाओं के प्रतिबंधित सेट से किया जा सकता है।
3. वितरकों को भारत, आईएफएससी और विदेशी अधिकार क्षेत्र के अन्य वितरकों  के साथ व्यवस्था करने की अनुमति है, ताकि उनके ग्राहक संचालन का दायरा व्यापक हो सके, जारीकर्ताओं और सेवा प्रदाताओं के एक बड़े पूल तक पहुंच प्राप्त हो सके और एक व्यापक सेवा प्रदान की जा सके।
4. आईएफएससीए पंजीकृत/लाइसेंस प्राप्त संस्थाएं, जैसे बैंकिंग इकाइयां, वित्त कंपनियां, ब्रोकर-डीलर, निवेश बैंकर, निवेश सलाहकार और कॉर्पोरेट एजेंट - सरलीकृत पंजीकरण प्रक्रिया का लाभ उठा सकते हैं और आईएफएससी से वितरण सेवाएं ले सकते हैं।
5. ऐसे क्षेत्राधिकारों में निवेश करने के लिए जो सर्वव्यापी संरचनाओं की अनुमति देते हैं, कुछ वितरकों, जैसे कि बैंकिंग इकाइयां, वित्त कंपनियां, ब्रोकर-डीलर और 1,50,000 अमरीकी डालर से अधिक की निवल संपत्ति वाले, को ऐसी संरचना के माध्यम से निवेश उपाय, जैसे ग्राहकों की पूर्व सहमति, रिकॉर्ड का रखरखाव, केवाईसी और एएमएल/सीएफटी मानदंडों का अनुपालन, आदि करने की अनुमति है, जो पर्याप्त शर्तों के अधीन है।
6. यह सुनिश्चित करने के लिए एक व्यापक आचार संहिता निर्धारित की गई है कि वितरक ग्राहकों के साथ अपने व्यवहार में सत्यनिष्ठा, प्रकटीकरण, परिश्रम, शीघ्रता और निष्पक्षता के उच्च मानकों को बनाए रखें। आचार संहिता का अनुपालन सभी पंजीकृत वितरकों, संबद्ध वितरकों और अन्य वितरकों द्वारा किया जाएगा, जो अपने उत्पादों/सेवाओं के वितरण के लिए आईएफएससी आधारित संस्थाओं द्वारा सूचीबद्ध हैं।
पूंजी बाजार उत्पादों और सेवाओं के वितरण के लिए विस्तृत रूपरेखा https://ifsca.gov.in/Circular पर देखी जा सकती है।
प्रधानमंत्री कार्यालय
प्रधानमंत्री ने राष्ट्रपति जी के सुपुत्र से बात की; राष्ट्रपति के स्वास्थ्य के बारे में जानकारी ली
प्रधानमंत्री श्री नरेन्द्र मोदी ने आज राष्ट्रपति जी के सुपुत्र से बातचीत की। उन्होंने उनसे राष्ट्रपति जी के स्वास्थ्य के बारे में जानकारी ली और उनके अच्छे स्वास्थ्य के लिए प्रार्थना की।
विज्ञान एवं प्रौद्योगिकी मंत्रालय
डीएसटी समर्थित स्वास्थ्य स्टार्ट अप्स कोविड-19 का पता लगाने के लिए रैपिड किट का निर्माण कर रहे
विज्ञान एवं प्रौद्योगिकी विभाग ने कोविड 19 रोग का तेजी से पता लगाने के लिए अपने प्लेटफार्म टेक्नोलाजी को बढ़ाने हेतु प्वाइंट आफ केयर डायग्नोस्टिक पर कार्य कर रहे एक पुणे स्थित स्वास्थ्य स्टार्ट अप ‘माड्यूल इनोवेशंस’का वित्तपोषण किया है जिससे कि 10 से 15 मिनट की जांच के साथ कोविड-19 का पता लगाने के लिए एक उत्पाद का विकास किया जा सके।
अपने प्रमुख उत्पाद यूसेंस की सिद्ध अवधारणा का उपयोग करते हुए,माड्यूल अब एनकोवसेंसेज  का विकास कर रहा है जो एंटीबाडीज,जिन्हें मानव शरीर में कोविड 19 के खिलाफ सृजित किया गया है,का पता लगाने के लिए एक रैपिड टेस्ट डिवाइस है।
वर्तमान में भारत जिस चरण से गुजर रहा है]व्यापक रूप से स्क्रीनिंग करना बेहद आवश्यक है। रैपिड टेस्ट डिवाइस के साथ रोगियों में संक्रमण की पुष्टि करना और यह निर्धारित करना भी कि क्या संक्रमित व्यक्ति ठीक हो चुका है, तथा यह पता लगाना भी कि रोगियों में संक्रमण का चरण क्या है]संभव हो जाएगा।
रियल टाइम रिवर्स ट्रांसक्रिप्शन पोलीमिरेज चेन रिएक्शन  की स्वर्ण मानक की वर्तमान संपुष्टि प्रणाली महंगी है,ज्यादा समय लेती है और इसके लिए प्रशिक्षित श्रमबल की आवश्यकता होती है। यह नया रैपिड टेस्ट कम लागत पर अधिक प्रभावी तरीके से समस्या को प्रबंधित कर सकती है।
विज्ञान एवं प्रौद्योगिकी विभाग के सचिव प्रोफेसर आशुतोष शर्मा ने कहा,“हालांकि यह पीसीआर आधारित संपुष्टि तकनीक का विकल्प नहीं है,पर एंटीबाडीज का पता लगाने पर आधारित परीक्षणों का उपयोग वैश्विक रूप से त्वरित व्यापक जांचों के लिए किया जा जा रहा है जो पीसीआर मशीनों की सीमित संख्या से कुछ बोझ को कम करेगा और अन्य बातों के अलावा कार्यनीतियों को बनाने एवं निर्णय निर्माण करने में सहायक होगा।”
एनकोवसेंसेज परीक्षण का लक्ष्य वायरल संक्रमण के उभार पर मानव शरीर में सृजित प्हळ एवं प्हड एंटीबाडीज का पता लगाना है और इसे कोविड 19 के लिए विशिष्ट बनाते हुए स्पाइक प्रोटीन के खिलाफ टारगेट किया गया है।
स्टार्ट अप की योजना राष्ट्रीय एजेन्सियों से नियत सत्यापन प्राप्त करने के बाद 2-3 महीनों के समय में परीक्षण को तैनात करने की है। भविष्य में यह उन रोगियों को भी निर्धारित करने में सहायता करेगी जो रिकवर कर चुके हैं और उन्हें फ्रंटलाइन जाब निरुपित करेगी। इस परीक्षण का उपयोग हवाई अड्डों,रेलवे स्टेशनों,अस्पतालों तथा ऐसे अन्य स्थानों पर जांच करने में किया जा सकता है और इस प्रकार वे भविष्य में किसी प्रकोप से भी रक्षा कर सकते हैं।
हालांकि प्रौद्योगिकी की व्यवहार्यता सिद्ध हो चुकी है,अवधारणा का प्रमाण  और उत्पाद की कार्य क्षमता प्रदर्शित करते हुए प्रोटोटाइप का प्रदर्शन किया जाना अभी शेष है।
अधिक विवरण के लिए संपर्क करें
सचिन दूबे
sachin@moduleinnovations.com
7350840295
वाणिज्य एवं उद्योग मंत्रालय
भारत-ब्रिटेन मुक्त व्यापार समझौते के लिए भारत और ब्रिटेन की पांचवीं दौर की वार्ता संपन्न
भारत गणराज्य और ब्रिटेन ने भारत-ब्रिटेन मुक्त व्यापार समझौझा  के लिए 5वें दौर की बातचीत 29 जुलाई 2022 को पूरी की। वार्ता में शामिल अधिकारियों ने तकनीकी बातचीत मिले-जुले मोड में की। कुछ दलों की बैठक नई दिल्ली में हुई और अधिकतर अधिकारी बैठक में वर्चुअल रूप में शामिल हुए। वार्ता के इस दौर के लिए दोनों पक्षों के तकनीकी विशेषज्ञ 15 नीतिगत क्षेत्रों को कवर करते हुए 85 अलग-अलग सत्रों में विस्तृत प्रारूप संधि पाठ चर्चा के लिए एक साथ आए। भारत और ब्रिटेन के अधिकारी अक्टूबर 2022 के अंत तक एक व्यापक और मुक्त व्यापार समझौते पर अधिकांश वार्ता को समाप्त करने के लक्ष्य की दिशा में पूरी गर्मियों में काम जारी रखेंगे।
प्रधानमंत्री कार्यालय
प्रधानमंत्री ने शरत कमल और साथियान ज्ञानशेखरन को पुरुषों की डबल टेबल टेनिस स्पर्धा में रजत पदक जीतने पर बधाई दी
प्रधानमंत्री श्री नरेन्द्र मोदी ने शरत कमल और साथियान ज्ञानशेखरन को बर्मिंघम राष्ट्रमंडल खेल, 2022 में पुरुषों की डबल टेबल टेनिस स्पर्धा में रजत पदक जीतने पर बधाई दी है।
प्रधानमंत्री ने ट्वीट किया;
"टीम वर्क के लिए और अधिक शक्ति! खुश हूँ कि @sharatkamal1 और @sathiyantt की उर्जावान टीम ने पुरुष युगल स्पर्धा में रजत पदक जीता है। इन शानदार एथलीटों को शुभकामनाएं। #Cheer4India"
एमजी/एएम/जेके
(
वित्त मंत्रालय
आयकर विभाग ने राजस्थान में तलाशी कार्रवाई की
आयकर विभाग ने 28 अक्टूबर, 2021 को राजस्थान के सीमावर्ती जिलों में तलाशी और जब्ती की कार्रवाई की। इस दौरान विभिन्न स्थानों पर 33 परिसरों की छानबीन की गई, जहां कुछ समूह जमीन-जायदाद, बालू की खुदाई और शराब का कारोबार करते थे।
तलाशी कार्रवाई के दौरान आयकर विभाग को दस्तावेजी सबूत मिले और उसने बिना हिसाब-किताब वाली नकदी के लेन-देन सम्बंधी रसीदों को जब्त कर लिया। ये भी पता चला कि इस बेहिसाब नकदी का इस्तेमाल जमीन खरीदने में किया गया था। इसके अलावा बालू की नकद बिक्री के दस्तावेजी सबूत भी हाथ लगे और उन्हें जब्त कर लिया गया। इनकी छानबीन करने पर पता चला कि इस नकदी के बारे में खाते में कोई हिसाब-किताब नहीं है।
तलाशी कार्रवाई में बिना हिसाब-किताब की 2.31 करोड़ रुपये नकद और 2.48 करोड़ रुपये के जेवरात भी जब्त किये गये। इन जेवरात के बारे में कुछ पता न चल सका कि ये कहां से आये।
इस तलाशी अभियान में बिना हिसाब-किताब वाली 50 करोड़ रुपये से अधिक की कमाई का पता चला है। करदाताओं ने यह स्वीकार किया है कि 35 करोड़ रुपये से अधिक की रकम का कोई हिसाब-किताब नहीं रखा गया है। उन्होंने यह भी कहा कि वे समय पर बकाया टैक्स चुका देंगे।
इस मामले में जांच अभी जारी है।